Franco d'o Main

O franco d'o Main (alemán Mainfränkisch) ye un grupo de dialectos alto alemans que fan parti d'o grupo franco oriental. O suyo nombre deriva d'o río Main que desemboca en o Rin amán de Frankfurt d'o Main dimpués de trescruza l'antiga Alemanya Occidental d'este ta ueste. Ethnologue estima que istos dialectos son un 40% intelichibles con l'alemán estándard.

Os dialectos francos d'o Main se charran en una luenga francha d'a ribera d'o Main. Encara que fan parti d'o continuum dialectal cheneral que va dende Escandinavia ta os Alpes, bi ha mugas bien definidas en o caso de beluns d'istos dialectos. Asinas en o norte y nord-este istas pasan por Salzbogen y Rennsteig en a selva de Turinchia, mientres que atras en l'este y o sud coinciden con as mugas medievals tardanas de l'Archidiocesi de Bamberg y o obispau de Würzburg.

As arias en que se charran prencipalmente os dialectos francos d'o Main son:
 o districto de Main-Tauber en o estau federal de Baden-Württemberg,
 as tres rechions administrativas de Franconia en o estau federal de Bavaria: Baixa Franconia, Franconia Meya y Alta Franconia,
 os districtos de Schmalkalden-Meiningen, Hildburghausen, Sonneberg, y a ciudat de Suhl, toz situaus en a parti sud d'o estau federal de Turichia.

Istos dialectos francos se pueden dividir en os siguients grans grupos:
 Taubergründisch(charrau en Bavera en Euerhausen y Sonderhofen;en Baden-Württemberg en Weikersheim, Bad Mergentheim, y Tauberbischofsheim)
 Unterfränkisch(charrau en Bavera en Würzburg y Schweinfurt)
 Grabfeldisch(charrau en Bavera en Bad Königshofen y Mellrichstadt;en Turinchia en Römhild, Frankenheim;en o estau federal de Hesse en Gersfeld y Hilders) 
 Hennebergisch(charrau en Turinchia en Schmalkalden, Meiningen, Zella-Mehlis, Suhl, Schleusingen)
 Bambergerisch(charrau en Bavera en Bamberg, Forchheim, y Erlangen) 
 Itzgründisch(charrau en Bavera en Coburg, Neustadt, Bad Staffelstein;en Turinchia en Sonneberg y Hildburghausen)

Main